stanford-oval/wikipedia huggingface dataset:
בגלל
תגובות

אנשים צעירים שהתרבות הפופולרית הרדודה כבר לא עונה על צרכיהם <...> מעונינים להתבטא תוך זיקה לשורשים שמספקת להם השפה העברית העשירה, השורשית, העמוקה <...> הבמות הקיימות בדרך כלל מזוהות עם קליקות, שלבן-אדם צעיר קשה מאד להתקבל לשם <...> בגלל זה קמה חבורת 'בגלל' ופתחה עיתון שבו התנאי היחידי לפרסום הוא איכות החומרים.
מאז הקמתו משך "בגלל" את תשומת לבם של כותבים ומבקרים רבים. ד"ר חוה-ברכה קורזקובה מגדירה את "בגלל" כ”כתב-העת הטוב ביותר בארץ לענייני שירה”. יהודית מליק שירן מתארת אותו כ”עשוי לעילא ולעילא” וכ”כתב-עת משובח <...> תענוג אמיתי”. פרופ' לב חקק מציין: ”מקובל להלל את ההישגים הטכנולוגיים כנכס למדינה, את ההישגים הכלכליים בה, אולם אין לפסוח אף פעם על ההישגים הרוחניים, אהבת העברית והשאיפה ליצור בה. 'בגלל' מייצג קבוצה בעלת הישגים רוחניים כאלה.”
גם עיתונאים מחוץ לעולם הספרותי הסגור קיבלו את "בגלל" כמקור שירה איכותית ומהנה: ”אז אם שירה עברית מקורית ומתורגמת מעניינת אתכם, אם אתם מחפשים במה ליצירה כתובה או מצויירת, אני ממליץ לכם לפתוח את האתר, להירשם ולהתחיל לקרוא.”
טענה שהועלתה כנגד "בגלל" היא איכות היצירות החזותיות (ציור וצילום), שתוארו כ”קיטש מוחצן, מביך, מעין יומן-חלומות של בנות 14, אמנם עשוי במיומנות טכנית”; עם זאת, רבים אחרים מתארים את העיצוב הגרפי של "בגלל" כ”נאה” או כבעל ”הרמוניה מיוחדת”.
ביקורת נוספת שהעלה צור ארליך התייחסה ל”הכלת-יתר של בוסר וקיטש” בגיליונות הראשונים; אבל ארליך עצמו מדגיש שגם לדעתו תופעה זו חלפה, ו”היצירות הטובות מרובות דיין כדי להצדיק המלצה חמה: הנה לכם מקום שמאפשר פשוט ליהנות משירה.”
יוסי גמזו קרא ל"בגלל" ”בַּיִת חַם לַכְּמֵהִים לְמַבָּע” ולחברי החבורה ”חַבְרֵי הַמִּסְדָּר הַסּוֹדִי / הַשָּׁקֵט, הַנֶּחְבָּא אֶל כֵּלִים / שֶׁל אוֹתָם הָעוֹסְקִים בְּחָרִישׁ יְסוֹדִי / שֶׁל שָׂדֶה שֶׁצּוֹמְחוֹת בּוֹ מִלִּים”.
הערות שוליים

1 2 3 4 5 6 7  אתר "בגלל"
1 2 3 4 5 6 7  לב חקק, "בגלל" - כתב-עת ספרותי עם דגש על שירה. מאזנים, כרך פ"ט גיליון מס' 1, עמ' 32-33.
↑  נירה תובל, "בגלל" - כתב-עת לספרות. ערב השקה. אימגו, 26.7.2012
1 2 3 4 5  ברק ברודו, בגלל - מגזין שירה ופרוזה. מגזין טקסלאט, 5.1.2014.
↑  אוסף ציטוטים ב"דבר המערכת". בגלל, גיליון מס' 6, עמ' 81
. ראו להלן "תגובות".
1 2 3 4 5  צור ארליך, בגלל: כתב-עת ספרותי. מקור ראשון, 28.11.2014, מוסף שבת, עמ' 23.
1 2  יהודית מליק שירן, כתב-העת "בגלל". על הדרך, גיליון מס' 10, עמ' 33.
↑  דבר המערכת, בגלל, גיליון מס' 11, עמ' 73
.
1 2 3  אלי בר-יהלום, בגלל הקטע של הגורל: דברי ימי "בגלל" במבט אישי מאד. בגלל, גיליון מס' 10, עמ' 132-140
.
↑  תוכנית רדיו לכבוד "בגלל" ברדיו אורנים. חלק א', 7 ביולי 2013, חלק ב', 14 ביולי 2013.
↑  יוסי גמזו, הופעה בערב "אנחנו כאן בגלל בגלל", 13 בפברואר 2014. מאוחר יותר פורסם השיר בגיליון מס' 10, עמ' 67.
| --- | --- |
בקרת זהויות :  NLI: 987007290072205171  VIAF: 299401921   WorldCat (עם VIAF): 299401921
ארוחת טיסה

ארוחת טיסה בשרית של אל על
ארוחת טיסה טבעונית של אל על
תפריט ארוחת טיסה של טורקיש איירליינס
ארוחת טיסה היא ארוחה המוגשת לנוסעים בטיסות מסחריות. ארוחות אלו מוכנות על ידי שירותי הסעדה מיוחדים למטרה זו. המטבח הראשון להכנת ארוחות טיסה הוקם ב-1936 עבור חברת התעופה יונייטד איירליינס.
תכולה

ארוחת הצהריים או ארוחת הערב המוגשת במהלך טיסה כוללת לרוב מנת בשר עוף או בקר, סלט או ירקות, לחמנייה קטנה ומנת קינוח. חברות ההסעדה מייצרות, בדרך כלל, גם ארוחות חלופיות, כמו ארוחות כשרות או צמחוניות ואפילו ארוחות טבעוניות, דלות מלח, וכדומה. כדי ליהנות מארוחה חלופית נדרשים הנוסעים, בדרך כלל, להזמינן מראש, לעיתים עם קניית כרטיס הטיסה או דרך אתר האינטרנט של החברה. ניתן לבקש אף ארוחות ילדים, המכילות בדרך כלל מזונות האהובים על ילדים כגון צ'יפס ושניצל ובצדם חטיף וצעצוע.
ארוחת הבוקר המוגשת בטיסות של חברות רבות היא ארוחת בוקר קונטיננטלית וכוללת פרטי מזון כמו דגני בוקר באריזה אישית, פירות חתוכים, מאפין בייגל או מאפה מתוק אחר. לחלופין, כמה חברות תעופה מגישות ארוחת בוקר חמה, הכוללת גם חביתית או ביצים, לעיתים עם בשר חזיר. כל הארוחות מלוות גם בשתייה: קפה, תה או משקה קל.
ארוחת הטיסה מוגשת בלוויית תבלינים כמו מלח, פלפל שחור וסוכר בשקיקי נייר קטנים, מפית נייר ומגבון לח וסכו"ם מפלסטיק. עד פיגועי 11 בספטמבר (2001) הוגש האוכל לנוסעי המחלקה הראשונה עם סכו"ם ממתכת. הגברת אמצעי הבטיחות אחרי הפיגועים הובילה לביטול נוהג זה, וגם נוסעי המחלקה הראשונה קיבלו סכו"ם מפלסטיק. חלק מחברות התעופה (כמו לופטהנזה) שבו לנוהגן הקודם מאז.
איכות הארוחה

ארוחות טיסה מוצגות לעיתים קרובות כארוחות באיכות ירודה, אך איכות המזון המוגש משתנה מאוד מחברת תעופה למשנה ובין המחלקות השונות במטוס. רוב החברות האירופיות והאסייתיות מגישות לנוסעי המחלקה הראשונה ומחלקת העסקים ארוחות גורמה מרובות מנות ובאיכות משובחת. חברות אמריקאיות נוהגות להגיש לנוסעי מחלקות אלו ארוחה גדולה ואיכותית, הכוללת סלט גדול, בשר עוף או אומצה, תפוחי אדמה וגלידה. בשנים האחרונות שכרו חברות תעופה רבות את שירותיהם של שפים נודעים, כדי שאלו יתכננו את התפריט ויפקחו על תהליך היצור.
איכות המזון מהווה אחד הפרמטרים החשובים באסטרטגיה השיווקית של חברות התעופה במחלקות היוקרה. לצורך זה מגויסים לעיתים קרובות שפים מפורסמים, אשר מתכננים את הארוחות במחלקות אלו, ואף נותנים את שמם. המשימה העומדת בפניהם מהווה אתגר לא פשוט, שכן השיקולים הקיימים בתכנון הארוחה שונים לחלוטין מהשיקולים שיש בעת הכנת ארוחת גורמה סטרנדרטית. כמו כן לגובה יש השפעה על תחושת הטעם והריח של הנוסע. הארוחות במחלקות היוקרה יכילו בדרך כלל מספר מנות אפשריות, כאשר לנוסע יש אפשרות לבחור ביניהן בתפריט. הארוחה כוללת כמה מנות ובצידה מוגשים משקאות אלכוהוליים יוקרתיים, כגון שמפניה.
מחיר הכנת המזון, והופעתן של חברות צ'ארטר, שוויתרו על הגשת ארוחה למען הוזלת מחיר הטיסה, תרמו לירידה באיכות המזון המוגש במטוסים. כמה חברות תעופה החלו גובות תוספת תשלום על הארוחה, ואחרות המירו את הארוחה בחטיפים. חברות תעופה רבות מגישות ארוחות רק בטיסות טראנס אטלנטיות.
טריות

נהוג לחשוב כי המזון בארוחות טיסה הוא מזון מוקפא שהופשר. בפועל, במקרים רבים, האוכל אינו מוקפא אלא מצונן. כך או כך, המזון מחומם במטוס. התנאים במטוס (כגון אוויר מדוחס ולחות נמוכה) פוגעים בפעילותן של פקעיות הטעם וגורמות לירידה של עד עשרים אחוז בתפקודן, ותופעה טבעית זו גורמת לנוסעים לחוש כי טעמן של הארוחות ירוד, גם כאשר אין הדבר כך.
טריות > בטיחות המזון

הרעלת מזון העלולה לפגוע בנוסעים רבים היא אחד האסונות הקשים העלולים להתרחש במהלך טיסה ארוכה, בשל הקושי לשמור על היגיינה בתנאי הצפיפות הקיימים בטיסה, ובגלל מספרם המועט של תאי השירותים. מסיבה זו נמנעות חברות תעופה מהגשת מזון מתובל מאוד או משימוש ברטבים העלולים להתקלקל. סכנה חמורה נוספת היא אלרגיה לבוטנים ולמוצרים המופקים מהם, ולכן גם אלו אינם מוגשים במטוס.
בטיחות המזון חשובה עוד יותר בקרב צוות המטוס, ולפיכך ארוחותיהם אינן כוללות מאכלי ביצים, ולרוב גם לא מוצרי חלב (אלא אם טופלו בחום גבוה). כל אחד מהטייסים מקבל ארוחה שונה לחלוטין, כדי למנוע מצב בו שניהם ייפגעו מהרעלת מזון ממוצר פגום מסוים.
טריות > נוחות

הנוסעים בטיסה בדרך כלל אוכלים במהלך הטיסה רק מהאוכל המוגש להם, ולכן מתוכננות ארוחות הטיסה כדי להתאים לרוב הטעמים. תבלינים בעלי נוכחות טעם וריח דומיננטיים, כמו צ'ילי, חרדל, וכוסברה אינם עונים על טעמם של רבים, ומשום כך חברות התעופה אינן משתמשות בהם. גם ירקות כמו בצל ושום אינם חביבים על הכל, ויש להם השפעה על ניחוח הבל פיהם של האוכלים, מצב העלול לגרום לאי נעימות במחלקת התיירים הצפופה. מסיבה דומה גם מזונות העלולים לגרום לנפיחות אינם נכללים בתפריט. מסיבות אלו רוב ארוחות הטיסה כוללות מנה חלבונית גדולה, סלט לא מתובל, ומזון עתיר פחמימות כמו תפוחי אדמה ומנת קינוח.
ארוחת בוקר בתאי אירווייז אינטרנשיונל
ארוחת צהריים בלופטהנזה
ארוחת ערב באול ניפון איירווייז
ארוחה קלה בטיסת אייר דולומיטי
ארוחת ערב במחלקה הראשונה של חברת קת'אי פסיפיק
ארוחה במחלקת עסקים בטיסה של חברת התעופה אייר קנדה
ארוחת טיסה המוגשת בטיסות חברת אוסטריאן איירליינס
ראו גם

ארוחת טלוויזיה
מזון חלל
בנטו (אוכל)
Spork
הערות שוליים

↑  http://sciabc.us/8vlVs
| תעופה אזרחית  • תעופה • תעופה צבאית |
| --- | --- | --- |
| ארגוניםבין-לאומיים | הארגון הבין-לאומי לתעופה אזרחית • יאט"א |  לוח טיסות יוצאות מטוסי KLM |
| נמל תעופה | טרמינל • עלייה למטוס • שער עלייה למטוס • גשר עלייה למטוס • מדרגות ניידות • טרקלין נייד • קרוסלת מטען • הנחיית כלי טיס על הקרקע • שירותי קרקע למטוס נוסעים • מִנחת |  לוח טיסות יוצאות מטוסי KLM |
| חברת תעופה | חברת דגל • חברה לטיסות חסך • חברה לטיסות שכר • מועדון הנוסע המתמיד • בסיס פעולה מרכזי • רשימת חברות תעופה |  לוח טיסות יוצאות מטוסי KLM |
| ברית חברותתעופה | סטאר אלייאנס • Oneworld • סקייטים • התאחדות חברות התעופה הערביות • קבוצת TUI • ונילה אליינס • LATAM |  לוח טיסות יוצאות מטוסי KLM |
| כרטוס | כרטיס טיסה • כרטיס טיסה אלקטרוני • בידוק ביטחוני • כרטיס עלייה למטוס • עמדה אחודה לבידוק עצמי • כרטיס מסביב לעולם • רישום לטיסה • מחלקת טיסה • שותפות קוד • היטל דלק |  לוח טיסות יוצאות מטוסי KLM |
| מטוס נוסעים | עלייה למטוס • הסעה • צוות אוויר • טייס • טייס אוטומטי • מהנדס טיסה • דייל אוויר • ארוחת טיסה • קופסה שחורה • בידור בטיסה • מושב מטוס • בטיחות בטיסה • רשימת מטוסי נוסעים |  לוח טיסות יוצאות מטוסי KLM |
| בקרה | פיקוח טיסה • אזור בקרה מרחבית • מרחב פיקוח תעופתי • נתיב אווירי • מגדל פיקוח |  לוח טיסות יוצאות מטוסי KLM |
| כללי | תעופה כללית • הסכם שמיים פתוחים |  לוח טיסות יוצאות מטוסי KLM |
| ארוחות |
| --- | --- | --- |
| בוקר | ארוחת בוקר (ישראלית • אנגלית • קונטיננטלית) • ארוחת עשר |  |
| צהריים | בוהריים • ארוחת צהריים • שעת התה |  |
| ערב | ארוחת ערב • ארוחת לילה |  |
| ראו גם | ארוחת ביניים • ארוחת טלוויזיה • ארוחת טיסה • גורמה • מזנון • פיקניק |  |
ארמנדו גבוזה

ארמנדו אמיליו גבוזה (בפורטוגזית: Armando Emílio Guebuza;‏ נולד ב-20 בינואר 1943) הוא פוליטיקאי יליד מוזמביק. הוא כיהן כנשיא המדינה בשנים 2005–2015.
קריירה

גבוזה היה חבר בפוליטביורו של מפלגת השלטון והיה אחד מעשרת החברים ששימשו יחד ראש מדינה לאחר מותו הבלתי צפוי של ראש המדינה הקודם סמורה מקל ב-1986.
גבוזה נולד בצפון מוזמביק. הוא הצטרף למפלגת השלטון פרלימו ("FRELIMO") בגיל 20, זמן קצר לאחר שהיא החלה את מלחמת העצמאות נגד פורטוגל. עד עצמאותה ב-1975 הפך גבוזה לגנרל ומנהיג חשוב במפלגתו. הוא מונה לשר הפנים בממשלתו של מקל ובמסגרת תפקיד זה הורה לגרש מספר תושבים פורטוגליים בתוך 24 שעות. הוראה זו זכורה בכינוי "24 20" מכיוון שלמגורשים אוּשר לקחת עד 20 קילוגרמים של מטען בלבד. בשנות ה-80 פיתח גבוזה תוכנית לא פופולרית בשם "מבצע ייצור" שבמסגרת תושבים מובטלים מאזורים עירוניים הועברו לאזורים כפריים בצפון המדינה.
לאחר מותו של מקל בהתרסקות מטוס בדרום אפריקה, הוא מונה לחבר בוועדה שייעודה היה לבדוק את נסיבות ההתרסקות שלא הצליחה להגיע למסקנות ודאיות. גבוזה ייצג את מפלגתו בדיוני משא ומתן לשלום עם ארגון הגרילה רינאמו ("RENAMO") שבסופו של דבר הוביל להסכם שלום כללי שנחתם ברומא ב-4 באוקטובר 1992. לקראת הבחירות הכלליות הראשונות בשנת 1994 הוא ייצג את ממשלת מוזמביק בוועדת הפיקוח ליישום הסכם השלום הכללי.
לאחר שנשיא המדינה ז'ואקים שיסאנו נטש את המדיניות הסוציאליסטית-כלכלי, אשר בעקבות זאת הופרטו החברות השייכות לממשלה, הפך גבוזה לאיש עסקים מצליח ועשיר, במיוחד בענף הבנייה, הייצוא והדייג.
הוא נבחר להיות מועמדה של מפלגתו בשנת 2002 לאחר מאבק קשה בתוך המפלגה. באותה שנה מונה למזכיר הכללי של המפלגה.
באוגוסט 2021 נשפט בנו נדמבי גבוזה בגין שחיתות.
נשיאות

גבוזה היה מועמד לנשיאות המדינה מטעם מפלגתו, פרלימו ("FRELIMO"), בבחירות שהתקיימו בשנת 2004. בבחירות אלו זכה ב-63.7% מקולות הבוחרים. הוא היה לנשיא המדינה ב-2 בפברואר 2005.
משקיפים בינלאומיים ביקרו את העובדה שהוועדה לבחירות לאומיות (CNE) לא קיימה בחירות הוגנות וכנות. הם ציינו מספר רב של ליקויים ופגמים במערכת הבחירות שהועילו למפלגת השלטון פרלימו.
אנטים האיברי

| --- | --- |

אנטים האיברי כמיטרופוליט ולאכיה,  בתחריט
 לידה:  1650 סאמצחה-ג'אוואחתי, גאורגיה 
 פטירה:  1716 (בגיל 66 בערך) גליבולו, טורקיה 
 שם לידה:  ანთიმოზ ივერიელი
 מדינה:  האימפריה העות'מאנית, ולאכיה 
 
שלט האצולה של אנטים האיברי - כתב יד מהמאה ה-18
אנטים האיבֶרי (ברומנית: Antim Ivireanul, בגאורגית: ანთიმოზ ივერიელი, אנתימוּז איווֶריאֶלי,‏ 1650–1716) או בשמו החילוני אנדריה, היה אחד מהדמויות הכנסייתיות של ולאכיה (כיום רומניה), תאולוג מפורסם של הנצרות האורתודוקסית ופילוסוף, מנהל של בית הדפוס הנסיכותי של ולאכיה, והמיטרופוליט של בוקרשט, בשנים 1708–1715.
חייו

אנטים נולד בממלכת כארתלי שנקראה בעבר איבריה, ומכאן כינויו "האיברי". הוא נלקח בשבי על ידי חיילי האימפריה העות'מאנית ונמכר כעבד בשוק העבדים בקונסטנטינופול. הוא הוכשר כאומן, למד פיסול בעץ, ציור, רקמה וקליגרפיה. בשלב מסוים הוא נפדה על ידי הפטריאך של קונסטנטינופול. הוא הפך לנזיר וקיבל הנחיות מאיסטנבול, כאשר הוא עצמו התגורר בשטח חסותו של פטריארך קונסטנטינופול. בשנת 1689 או 1690, נדרש, על ידי נסיך ולאכיה, קונסטנטין ברנקוביאנו, להתיישב בוולאכיה, ולהיות האחראי על בית הדפוס המלכותי החדש בבוקרשט, שהיה שייך לנסיך. לאחר שמונה לאב הבכיר ("אגומן") של מנזר סנאגוב, הוא העתיק את מושבו לשם.
בשנת 1705, מונה אנטים לבישוף רמניקו ולצ'ה, ובשנת 1708 מונה לארכיבישוף המטרופוליטני (מיטרופוליט) של ולאכיה. אנטים היה דובר שפות מזרחיות ואירופאיות רבות. למרות שהיה זר, רכש במהירות ידע מעמיק בשפה הרומנית, והוביל את השימוש בה בכנסייה המקומית, והפך אותה לשפה הרשמית שלה. בשנת 1693 פרסם את הברית החדשה ברומנית.
בשנת 1709 עזר אנטים להקמת בית הדפוס הראשון בטביליסי. הוא גם אימן את הגאורגים באומנות הדפוס, ובשנת 1710 הנהיג את הגופן שבאמצעותו הדפיס תלמידו הרומני מיכאיל אישטוואנוביץ' (אנ') את ספר הברית החדשה לראשונה בגאורגית. הוא גם פרסם 25 ספרים אחרים ברומנית, כמו גם בשפה הסלבונית, יוונית, וערבית (בדרך כלל הוציא לאור ספרים דו-לשוניים כמו: ספר ליתורגיה ביוונית וערבית משנת 1702. בספר זה נעשה השימוש הראשון באלפבית הערבי בוולאכיה.
ספרו המקורי "דיאדוכיה", היה אוסף של הטפות, שדרכו מתח ביקורת חריפה על ההרגלים והמוסר המודרניים. פרט למקורות הנוצריים, התייחס בו גם אל הפילוסופיה הקלאסית. אנטים ייסד את "מנזר כל הקדושים" בבוקרשט, שנודע כיום כמנזר אנטים (אנ') לזכרו.
המדיניות האופוזיציונית הגלויה של אנטים לפטרונות העות'מאנית על ולאכיה, הפכה אותו ליריב המשטר הפנריאוטי. הנסיך החדש, ניקולאיה מברוקורדט, אסר אותו, ובסופו של דבר הגלה אותו להר סיני. בדרכו לשם נתפס אנטים על ידי העות'מאנים ונרצח בשטח בולגריה של ימינו. גופתו הושלכה לנהר מריצה או אולי לנהר הטונג'ה. יש שסברו כי רציחתו הוזמנה על ידי הנסיך מברוקורדט עצמו.
הנצחה

בשנת 1992 הוכרז אנטים כקדוש, על ידי הכנסייה האורתודוקסית הרומנית.
בשנת 2000 הוקמה תחרות "גביע אנטים", מפעל ספורט לרוגבי, משותף לשחקני רוגבי מגאורגיה ורומניה.
לקריאה נוספת

אנציקלופדיה בריטניקה ברשת: אנטימוס מאיבריה
האנציקלופדיה הגאורגית, כרך 1, עמ' 158
אותר גווינצ'ידזה, "אנטימוז איווריאלי", טביליסי, 1973
הערות שוליים

↑  St. Antim of Iberia, Martyr Metropolit of Romania (1650-1716) – Biserica Ortodoxa Romana “Sfantul Ioan Evanghelistul” Toronto (באנגלית)
↑  ב-6 באפריל 2002, בגמר הראשון של התחרות שנתקיים בגאורגיה ניצחה הקבוצה מטביליסי
| --- | --- |
בקרת זהויות :  NLI: 987007385684405171  PLWABN: 9810654271205606  BIBSYS: 1071085  BNE: XX1322516  BnF: cb10341336k (data)  GND: 119053950  ICCU: UPGV004237  ISNI: 0000 0000 6123 6173  LCCN: n83197912  NLG: 113123  NTA: 129500445  SUDOC: 081591950  VcBA: 495/87381  VIAF: 28455868   WorldCat (עם VIAF): 28455868
בדיקת RAST

בדיקת RAST (קיצור ל-radioallergosorbent test) היא בדיקת דם המשמשת לקביעת מצב של אלרגיה על פי רמת ה-IgE הספציפי לאלרגן בלתי ידוע בדם הנבדק. בדיקה זו כוללת לקיחת דם מהמטופל, ותהליך קביעת ה-IgE נעשה מחוץ לגוף המטופל (in vitro). המבחן רגיש ומדויק. קיים מבחן עור (skin test), שבו מוחדרים האלרגנים ישירות לעורו של המטופל (in vivo), ועל מידת הנפיחות בעור נקבע מצב האלרגיה. כיום ישנו מכשור המסוגל לבצע עבור כל מטופל עשרות בדיקות לאיתור האלרגן הרלוונטי.
השיטה

הבדיקה מסתמכת על הימצאותו של IgE, נוגדנים כנגד אלרגנים, ברמה הגבוהה מן הרגיל בדם המטופל. נוגדנים אלו נשארים בדם זמן רב ואף שנים לאחר החשיפה לאלרגן ולכן הם מופיעים בדם המטופל גם לאחר תקופה ארוכה.
בדיקת RAST כוללת חשיפת דם המטופל לנוגדנים שיש ביכולתם לגלות IgE; הנוגדן מזהה IgE לאלרגנים שונים: בכל מבחנה ישנו אלרגן ספציפי הקשור לחומר שאינו מסיס. סרום המטופל מוסף למבחנות שונות רבות. אם הסרום מכיל נוגדנים כנגד האלרגן, נוגדנים אלו יקשרו אל האלרגן. בשלב הבא מוסף נוגדן מסומן(רדיואקטיבי) כנגד הנוגדנים של המטופל, וכך נוצרת שרשרת אלרגן-נוגדן-נוגדן מסומן. לבסוף המבחנות עוברות שטיפה לניקוי שיירים שלא נקשרו. כמות ה-רדיואקטיביות, שמקורה בנוגדן המסומן, פרופורציונלית לכמות הנוגדנים הקיימים בדם המטופל, ולפיכך מעידה על רמת התגובה האלרגית כנגד אותו אלרגן.
בדיקת RAST מבוצעת לעיתים קרובות במקום הבדיקה העורית במצבים הבאים:
מטופל הנוטל תרופות היכולות לפגום בתוצאות הבדיקה העורית
מטופל הסובל ממחלת עור חמורה, למשל אקזמה או פסוריאזיס
מטופל המפגין תגובה אלרגית חמורה ביותר בעת מגע עם האלרגן
סולם ערכים

תוצאות בדיקת RAST מצוינות בערכים מספריים מ-0 עד 6. לעיתים, סולם הערכים עשוי להשתנות בין מדינות או בין מעבדות.
| ערך RAST | רמת IgE (נמדד ב-KU/L) | הערה |
| --- | --- | --- |
| 0 | רמה < 0.35 | אין כלל או קיימים במידה שאינה ניתנת לזיהוי נוגדנים כנגד אלרגן זה |
| 1 | 0.35 ≤ רמה < 0.70 | רמה נמוכה של נוגדנים כנגד אלרגן זה |
| 2 | 0.70 ≤ רמה < 3.50 | רמה בינונית של נוגדנים כנגד אלרגן זה |
| 3 | 3.50 ≤ רמה < 17.50 | רמה בינונית-גבוהה של נוגדנים כנגד אלרגן זה |
| 4 | 17.50 ≤ רמה < 50.00 | רמה גבוהה של נוגדנים כנגד אלרגן זה |
| 5 | 50.00 ≤ רמה < 100.00 | רמה גבוהה מאוד של נוגדנים כנגד אלרגן זה |
| 6 | רמה ≥ 100.00 | רמה גבוהה באופן קיצוני של נוגדנים כנגד אלרגן זה |
הערות שוליים

↑  Are RAST or skin tests better for allergies?, Medical News Today
↑  ImmunoCAP Specific IgE tests, Thermo Fisher Scientific (באנגלית)
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
בוב דה מור

| --- | --- |

 לידה:  20 בדצמבר 1925 אנטוורפן
 פטירה:  26 באוגוסט 1992 (בגיל 66) בריסל
 שם לידה:  רוברט פרנס מארי דה מור
 לאום:  בלגי
 מקום לימודים:  האקדמיה המלכותית לאמנויות היפות של אנטוורפן
 תחום יצירה:  קומיקס
 זרם באמנות:  אסכולת בריסל 
 הושפע על ידי:  הרז'ה
 יצירות ידועות:  Barelli, Oncle Zigomar, Cori, בפסקה זו רשומה אחת נוספת שטרם תורגמה 
 פרסים והוקרה:  אביר מסדר לאופולד  בפסקה זו רשומה אחת נוספת שטרם תורגמה 
 צאצאים:  Johan De Moor, Dirk De Moor, Stefaan De Moor, Chris De Moor 
 
רוברט פרנס מארי דה מור (בצרפתית: Robert Frans Marie De Moor;‏ 20 בדצמבר 1925 - 26 באוגוסט 1992), הנודע בשם העט בוב דה מור (Bob de Moor), היה קומיקסאי ומאייר בלגי.
קורות חיים

בוב דה מור נולד באנטוורפן ב-20 בדצמבר 1925, והחל לצייר בגיל שלוש. הוא גדל בעיירת נמל, וגילה עניין מיוחד בהתבוננות בכלי שיט ורישומם. לאחר סיום בית הספר התיכון למד באקדמיה המלכותית לאמנויות היפות של אנטוורפן.
בשנת 1989 התמנה למנהל האמנותי של חברת ההוצאה לאור הבלגית du Lombard וכיהן גם כיו"ר מועצת המנהלים של ה-CBBD (מרכז הקומיקס הבלגי) בבריסל עד יום מותו.
ב-26 באוגוסט 1992 מת דה מור כתוצאה מסרטן הריאה. בנו, יוהאן דה מור, השלים את הספר האחרון בסדרת הקומיקס שלו Cori le Moussaillon, שנותר לא גמור.
קריירה

עמיתו של דה מור, ז'אק מרטין, אמר ש”לדה מור הייתה יכולת מיוחדת להתאים את עצמו לסגנון של אחרים”. כישרון זה של דה מור הוביל לכך שפעמים רבות התבקש להשלים יצירות לא גמורות של אמנים אחרים.
בשנת 1949 הצטרף דה מור לאולפני הרז'ה. בזכות יכולתו לצייר בסגנון כמעט זהה לזה של הרז'ה, הוא קודם במהירות והשתתף בהפקת רבים מספרי טינטין, בעיקר בעריכת מחקר רקע לסיפורים, רישום סקיצות וצביעה. עטיפת הספר האי השחור צוירה על ידי דה מור. בנוסף טען דה מור שצייר את רוב הספר טינטין והפיקורוס, טענה שהוכחשה על ידי הרז'ה.
במקביל יצר דה מור קומיקס משלו, בעיקר את סדרות הקומיקס Barelli ו-Cori le Moussaillon אותן פרסם במגזין טינטין. הוא גם השלים את הספר שלושת הנוסחאות של פרופסור סאטו מסדרת בלייק ומורטימר, לאחר מותו של מחברו, אדגר פ. ז'אקובס.
דה מור אייר גם את עטיפת האלבום A World of Machines של הלהקה הבלגית The Machines.
ארנו פנזיאס

| --- | --- |

 לידה:  26 באפריל 1933 מינכן, גרמניה הנאצית 
 פטירה:  22 בינואר 2024 (בגיל 90) סן פרנסיסקו, ארצות הברית 
 ענף מדעי:  פיזיקה, קוסמולוגיה 
 מקום מגורים:  ארצות הברית ארצות הברית
 מקום לימודים:  אוניברסיטת קולומביה  הסיטי קולג' של ניו יורק  התיכון הטכנולוגי של ברוקלין 
 מנחה לדוקטורט:  צ'ארלס טאונס 
 מוסדות:  מעבדות נוקיה בל 
 תלמידי דוקטורט:  Pierre Encrenaz 
 פרסים והוקרה:  פרס נובל לפיזיקה (1978)  מדליית המכון למחקר תעשייתי (1998)  פרס ג'ורג א. פייק (1990)  הרצאת קארל ג. יאנסקי (1983)  מדליית הנרי דרייפר (1977)  מדליית הרשל (1977)  פרס הארולד פנדר (1991)  עמית האקדמיה האמריקאית לאמנויות ולמדעים  עמית החברה הפיזיקלית האמריקאית 
 תרומות עיקריות
 גילוי קרינת הרקע הקוסמית
 
אַרנו אלן פֶּנזיאס (באנגלית: Arno Allan Penzias;‏ 26 באפריל 1933 – 22 בינואר 2024) היה פיזיקאי יהודי-אמריקאי, זוכה פרס נובל לפיזיקה לשנת 1978.
קורות חיים

נולד ב-1933 בעיר מינכן שבגרמניה הנאצית, ובגיל 6 נמלט משם לבריטניה במסגרת הקינדר-טרנספורטים. שישה חודשים לאחר מכן עזבו גם הוריו את גרמניה והם היגרו יחד לניו יורק ב-1940. קיבל אזרחות אמריקאית ב-1946. קיבל תואר ראשון מהסיטי קולג' של ניו יורק ב-1954, תואר שני מאוניברסיטת קולומביה ב-1958 ודוקטורט ב-1962.
הוא פיתח קולטני גלי רדיו רגישים מאוד שיועדו לתצפיות אסטרונומיות ביחד עם רוברט וילסון במעבדות בל (Bell Labs).
ב-1964, במהלך פיתוח קולט רגיש במיוחד, גילו השניים רעש שלא ידעו מה מקורו. מתחילה הם הניחו שמדובר ברעש שמקורו בגלים שנוצרים על פני כדור הארץ ובדקו את האפשרות שהרעש מגיע מהעיר ניו יורק הקרובה אבל פסלו אפשרות זו. בדיקה של הקולט הראתה שהוא היה מכוסה בלשלשת יונים (שאותה כינה פנזיאס "חומר דיאלקטרי לבן"). לאחר שהסירו את הגורם המפריע הרעש נותר כשהיה.
לאחר שפסלו כל מקור הפרעה שסברו שיכול להוות גורם לרעש, פרסמו מאמר על ממצאיהם. רעש זה נקרא לאחר מכן "קרינת רקע קוסמית" ומקובל לזהות אותו כתוצאה של המפץ הגדול. תגלית זו איששה את התאוריה בנוגע למפץ הגדול ועזרה לבסס אותה ובזכותה זכו הצמד בפרס נובל לפיזיקה.
ארנו פנזיאס היה משך שנים רבות חוקר בכיר במעבדות בל, עד לפרישתו ב 1998. בארבע עשרה השנים שקדמו לפרישתו מהמעבדות, היה ראש שטח המחקר של מעבדות בל וסגן נשיא למחקר.
אקדמגורודוק

| --- | --- |

 מידע כללי
 סוג:  קמפוס 
 מיקום:  נובוסיבירסק 
 מדינה:  רוסיה 
 מייסדים:  מיכאיל לברנטייב 
 הקמה ובנייה
 תקופת הבנייה:  ?–1957
 תאריך פתיחה רשמי:  1957 
 מידות
 גובה מעל פני הים:  151 מ' 
 קואורדינטות:  54°50′42″N 83°06′01″E﻿ / ﻿54.8451°N 83.1003°E﻿ / 54.8451; 83.1003
  (למפת נובוסיבירסק מוגדלת) אקדמגורודוק(למפת נובוסיבירסק רגילה) אקדמגורודוק
 
בניין "האווזים", בפארק הטכנולוגי של אקדמגורודוק.
מכון בודקר לפיזיקה גרעינית
מראה אווירי של אקדמגורודוק
אקדמגורודוק (ברוסית: Акаде́мгородо́к; מילולית: "העיר האקדמית" או "העיירה האקדמית") הוא מתחם בעיר נובוסיבירסק, רוסיה, הנמצא 30 ק"מ דרומית למרכז העיר וכ-10 ק"מ מערבית לעיירת המדע קולצובו. זהו המרכז החינוכי והמדעי של סיביר. המתחם מוקף ביערות ליבנה ואורן על גדת ים אוב, מאגר מלאכותי על נהר אוב. רשמית היא חלק מהעיר נובוסיבירסק, ומעולם לא הייתה עיר סגורה.
בתוך אקדמגורודוק נמצאת אוניברסיטת נובוסיבירסק, 35 מכוני מחקר, אקדמיה לרפואה, בנייני דירות ובתים, ומגוון שירותים קהילתיים כולל חנויות, מלונות, בתי חולים, מסעדות ובתי קפה, בתי קולנוע, מועדונים וספריות. "בית המדענים", מרכז חברתי של אקדמגורודוק, מארח ספרייה המכילה 100,000 כרכים - קלאסיקות רוסיות, ספרות מודרנית וגם ספרים ומגזינים אמריקאיים, בריטיים, צרפתיים, גרמנים, פולניים ועוד. "בית המדענים" כולל גם גלריית תמונות, אולמות הרצאות ואולם קונצרטים.
היסטוריה

העיירה הוקמה בשנת 1957 בחסות האקדמיה למדעים של ברית המועצות. האקדמאי מיכאיל אלכסייביץ' לברנטייב, מכונאי ומתמטיקאי, יו"ר הראשון בסניף הסיבירי של האקדמיה הסובייטית למדעים, מילא תפקיד בולט בהקמת אקדמגורודוק. בשיאה שימשה אקדמגורודוק 65,000 מדענים ובני משפחותיהם, והייתה אזור מועדף לחיות בו.
בתקופה הסובייטית (1961–1991), בשל הייחודיות של המערכת הכלכלית הסובייטית, התגמולים הכספיים לא תמיד תורגמו לרמת חיים גבוהה יותר. כדי לקזז זאת, הוקמה באקדמגורודוק מערכת פיצויים מיוחדת לתושביה ולמדענים המובילים בה. לדוגמה, לתושבי אקדמגורודוק הייתה גישה לחנויות חלוקת מזון מיוחדות שסיפקו, לרוב, גישה לכמה מוצרי מזון מסובסדים בסיסיים, שלא תמיד ניתן היה להשיג במקום אחר. מדענים שקיבלו תואר דוקטור (תואר לאחר הדוקטורט במערכת ההשכלה הרוסית) קיבלו מהרשויות שירות משלוחים מיוחד, אשר העניק גישה למבחר רחב יותר של מצרכים מאשר לרשות הכללית. לחברים באקדמיה למדעים הייתה גישה לרמת שירות גבוהה עוד יותר והיו זכאים להתגורר במגורים חד-משפחתיים (המכונים "קוטג'ים"), הנחשבים יוקרתיים על פי הסטנדרטים הסובייטים, כשמרבית האוכלוסייה התגוררה בדירות בבניינים מרובי דירות בני תשע וארבע קומות.
במהלך השנים הראשונות נהנו התושבים מחופש גדול יחסית, כאשר מרכז תרבות מודרניסטי הציג עבודות של אמנים סובייטים אסורים, ערבי שירה ופעילויות אחרות שלא הותרו בשום מקום אחר. המחקר המדעי בתחומים שהוגדרו כמדע פסאודו מסוכן במוסקבה, כמו קיברנטיקה וגנטיקה, פרח. עם זאת, החירויות צומצמו מאוד בשנות השבעים בתקופת ברז'נייב.
לאחר התפרקות ברית המועצות

קריסת ברית המועצות הביאה לכך שמדענים רבים, עזבו. החל מאמצע שנות התשעים, מכיוון שרפורמות כלכליות אפשרו השקעה פרטית ברוסיה, אקדמגורודוק ראתה את תחילתו של מימון סיכון. בשנת 1992 נוסדה כאן חברת תוכנה בשם נובוסופט, והלקוח הראשי שלה הייתה י.ב.מ.. בערך בתקופה זו המרכז לטכנולוגיות פיננסיות החל לפעול ולהתמחות בתוכנות בנקאיות ופיננסיות. עד 1997 גודל ההשקעה הפרטית הגיע לכדי 10 מיליון דולר; עד 2006 הוא היה 150 מיליון דולר והגיע לכמיליארד דולר עד 2015.
אינטל ושלומברגר הקימו סניפים באקדמגורודוק וחברות אחרות באו בעקבותיהן לאזור. מדענים רבים, כולל בנו של לברנטייב, מיכאיל שהוא מתמטיקאי מוכשר בפני עצמו, היו מעורבים מאוד בהתפתחו זו.
כיום, אוכלוסיית אקדמגורודוק עומדת על 100,000 איש ויש מעל 40 מכוני מחקר הממוקמים באקדמגורודוק. מאמץ המיזם הפרטי באקדמגורודוק הפיח חיים חדשים במה שהיה פעם אחד ממרכזי המדע המובילים של ברית המועצות ובשנת 2013 נחנך כאן הפארק הטכנולוגי של אקדמגורודוק.
האזור מכונה לפעמים "יער הסיליקון". מרכז טכנולוגי גדול בהרבה בברית המועצות לשעבר הוא מרכז החדשנות סקולקובו, הממוקם בפאתי מוסקבה ומהווה פרויקט ממשלתי של 4 מיליארד דולר עם הכנסות שנתיות של מיליארד דולר.